Konferencia vo Wannsee

náhľad|List od Reinharda Heydricha Martinovi Lutherovi, pozvánka na konferenciu.
Konferencia vo Wannsee bolo stretnutie vysokých predstaviteľov nacistického Nemecka, ktoré sa konalo 20. januára 1942 vo vile na brehu jazera Wannsee na predmestí Berlína.

Takzvané „riešenie židovskej otázky“ bolo pre nacistov otázkou života a smrti. Heydrich pôvodne organizoval stretnutie na 9. decembra 1941, ale v dôsledku nepriaznivej situácie na východnom fronte a vstupu USA do vojny, ktorá si vyžadovala pozornosť viacerých vysoko postavených pozvaných bola presunutá na 20. januára 1942.

Išlo o organizačné a prípravné stretnutie. Jediným bodom rokovania bola koordinácia pre konečné riešenie židovskej otázky. Schôdza bola prísne tajná, ale po vojne v roku 1947 americkí vyšetrovatelia našli v jednom z ríšskych ministerstiev kópiu zápiskov, ktoré zhotovil na konferencii ríšsky sekretár Martin Luther. Tieto poznámky sú jediným dôkazom o konaní, priebehu a záveroch konferencie.

Konferencia trvala asi 90 minút a zúčastnilo sa na nej 15 osôbKolektív autorov, SS v akcii. Dokumenty o zločinech SS. Naše Vojsko, Praha, 1960, s. 137 – 145:

 SS-Obergruppenführer Reinhard Heydrich – šéf RSHA (Hlavný úrad ríšskej bezpečnosti) a zastupujúci ríšsky protektor Protektorátu Čechy a Morava, predsedajúci konferencii z poverenia SS-Reichsführera H. HimmleraWannsee Conference in Laqueur, W., 2001, The Holocaust Encyclopedia. Yale University Press, Londýn, s. 673
 štátny tajomník Dr. Wilhelm Stuckart – tajomník Ríšskeho ministerstva vnútra
 štátny tajomník Dr. Erich Neumann – tajomník Úradu poverenca pre štvorročný plán
 štátny tajomník Dr. Roland Freisler – tajomník Ríšskeho ministerstva spravodlivosti
 štátny tajomník Dr. Josef Bühler – tajomník Úradu Generálneho guvernéra v Krakove
 štátny podtajomník Martin Luther – podtajomník Ministerstva zahraničia
 SS-Oberführer Gerhard Klopfer – ministerský riaditeľ straníckej kancelárie NSDAP
 Ministerský riaditeľ Friedrich Wilhelm Kritzinger – ministerský riaditeľ Ríšskej kancelárie
 SS-Gruppenführer Otto Hofmann – šéf Hlavného úradu SS pre rasu a osídľovanie (RuSHA)
 SS-Gruppenführer Heinrich Müller – šéf Úradu IV (Amt IV – oddelenie Gestapa pre potláčanie opozície) Hlavný úrad pre bezpečnosť ríše
 SS-Obersturmbannführer Adolf Eichmann – riaditeľ, Hlavný úrad pre bezpečnosť ríše
 SS-Oberführer Dr. Eberhard Schöngarth – veliteľ Bezpečnostnej polície a Bezpečnostnej služby (SD) v Krakove
 SS-Sturmbannführer Dr. Rudolf Lange – veliteľ Bezpečnostnej polície a Bezpečnostnej služby (SD) pre Lotyšsko v zastúpení svojho veliaceho dôstojníka
 štátny tajomník Dr. Alfred Mayer – tajomník Ríšskeho ministerstva pre obsadené východné územia
 Dr. Georg Leibbrandt – vedúci ríšskeho úradu Ríšskeho ministerstva pre okupované východné územia

Konferencia je niekedy považovaná za jedno z najdôležitejších stretnutí kompetentných nacistov a predohru k začiatku masového vyvražďovania židov a iných politických či rasových nepriateľov nacizmu. Pravdepodobnejšie sa však išlo iba o druhoradé stretnutie s cieľom šírenia poznatkov o dovtedajších postupoch vraždenia klasickými metódami. Do januára 1942 boli totiž povraždené statísíce obyvateľov Sovietskeho zväzu židovskej národnosti strelnými zbraňami.

 Film 
V produkcii HBO a BBC natočil Frank Pierson v roku 2001 televízny film podľa zápiskov Martina Luthera. Film s názvom Conspiracy je koncipovaný ako rekonštrukcia skutočnej konferencie.

 Referencie 

 Iné projekty 

 Externé odkazy 
 Protokol z konferencie ve Wannsee  
 Pôvodná kópia protokolu 
  Konferencia vo Wansee: pôvod holokaustu

Kategória:Holokaust